钦定古今图书集成/明伦汇编/氏族典/第132卷 > 《廖用贤尚友录》 > 辛谧
## 钦定古今图书集成/明伦汇编/氏族典/第132卷 > 《廖用贤尚友录》 > 辛谧

按《晋书辛谧传》：“谧字叔重，陇西狄道人也。父怡，幽州
刺史，世称冠族。谧少有志尚，博学善属文，工草隶书，
为时楷法。性恬静，不妄交游。召拜太子舍人、诸王文
学，累征不起。永嘉末，以谧兼散骑常侍，慰抚关中，谧
以洛阳将败，故应之。及长安陷，没于刘聪，聪拜太中
大夫，固辞不受。又历石勒季龙之世，并不应辟命。虽”
处丧乱之中，颓然高迈，视荣利蔑如也。及冉闵僭号，
复备礼征为太常。谧遗《闵书》辞，因不食而卒。